Жерар дьо Нервал
На алеята

Превод от френски: Кирил Кадийски, 2004

chitanka.info

Премина… Стройното й тяло

бе окрилила младостта.

В ръцете — с цвете запламтяло

и с нова песен на уста.

Душа — едничка на земята!

И в моята душа дори

да слезе тя сред тъмнината —

пак с поглед ще я озари.

Но вече младостта я няма,

угасна като лъч и тя…

Девойка, полъх, чар — измама

бе щастието… Отлетя…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.